Document ID: 31993R0746

NEUVOSTON ASETUS (ETY) N:o 746/93,
annettu 17 päivänä maaliskuuta 1993,
asetuksissa (ETY) N:o 1035/72 ja (ETY) N:o 1360/78 säädettyjen tuottajajärjestöjen perustamisen edistämistä ja toiminnan helpottamista varten tarkoitetun tuen myöntämisestä Portugalissa
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
yhteismarkkinoiden toteuttaminen edellyttää kaupan esteiden poistamista ei ainoastaan yhteisöön 31 päivänä joulukuuta 1985 kuuluvien jäsenvaltioiden väliltä, vaan myös mahdollisimman suuressa määrin kyseisten jäsenvaltioiden ja Espanjan ja Portugalin väliltä; se edellyttää, että suurin osa Espanjan ja Portugalin kauppaa suojaavista väliaikaisista järjestelyistä poistetaan etukäteen, ja
tällaisessa tilanteessa tuottajajärjestöjen perustamisen viivästyminen Portugalissa edellyttää toimenpiteiden tehostamista järjestöjen perustamisen edistämiseksi ja toiminnan helpottamiseksi hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(2) ja tuottajaryhmittymistä ja niiden liitoista 19 päivänä kesäkuuta 1978 annetun neuvoston asetuksen (ETY) N:o 1360/78(3) mukaisesti; tällainen tehostaminen edistäisi yhtäältä Portugalin maatalouden järjestämistä muiden jäsenvaltioiden lisääntyneen kilpailun kohtaamiseksi ja toisaalta se helpottaisi yhteisessä maatalouspolitiikassa tuottajajärjestöille annettujen tehtävien suorittamista Portugalissa,
ON ANTANUT TÄMÄN ASETUKSEN:
1 artikla
Asetuksen (ETY) N:o 1035/72 13 artiklassa säädettyjen tuottajajärjestöjen ja asetuksessa (ETY) N:o 1360/78 säädettyjen tuottajaryhmittymien ja niiden liittojen perustamisen edistämistä ja toiminnan helpottamista varten tarkoitetut tuet myönnetään Portugalissa seuraavia erityissäännöksiä noudattaen:
a) asetuksen (ETY) N:o 1035/72 14 artiklan 1 kohdan ensimmäisessä luetelmakohdassa ja asetuksen (ETY) N:o 1360/78 10 a artiklan 2 kohdan ensimmäisessä luetelmakohdassa säädetyt prosenttimäärät korotetaan 10, 10, 8, 6 ja 4 prosenttiin;
b) asetuksen (ETY) N:o 1360/78 10 artiklan 3 kohdan a alakohdassa säädetyt prosenttimäärät korotetaan 100, 80 ja 40 prosenttiin;
c) asetuksen (ETY) N:o 1360/78 10 artiklan 3 kohdan b alakohdassa säädetty kokonaismäärä korotetaan 120 000 ecuksi.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
SQ
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 1993.

Labels: 18
6